CELEX: 32016R2362
Language: sl
Date: 2016-12-20 00:00:00
Title: Izvedbena uredba Komisije (EU) 2016/2362 z dne 20. decembra 2016 o popravku Izvedbene uredbe (EU) 2016/2073 glede zneska, ki je na voljo za Francijo za povrnitev odobritev, prenesenih iz proračunskega leta 2016

22.12.2016   
            
            
               SL
            
            
               Uradni list Evropske unije
            
            
               L 350/18
            
         IZVEDBENA UREDBA KOMISIJE (EU) 2016/2362
   z dne 20. decembra 2016
   o popravku Izvedbene uredbe (EU) 2016/2073 glede zneska, ki je na voljo za Francijo za povrnitev odobritev, prenesenih iz proračunskega leta 2016
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 26(6) Uredbe,
   po posvetovanju z Odborom za kmetijska sklada,
   ob upoštevanju naslednjega:
   
               (1)
            
            
               Izvedbena uredba Komisije (EU) 2016/2073 (2) določa zneske, ki so na voljo državam članicam za povrnitev končnim prejemnikom v proračunskem letu 2017. Ti zneski ustrezajo zmanjšanju v zvezi s finančno disciplino, ki so ga države članice v proračunskem letu 2016 dejansko izvedle na podlagi izjav držav članic o odhodkih za obdobje od 16. oktobra 2015 do 15. oktobra 2016.
            
         
               (2)
            
            
               V zvezi s Francijo je prišlo do napake v sistemu IT Komisije, ki obdeluje izjave držav članic z namenom, da se določijo bruto zneski odhodkov, za katere se izvaja finančna disciplina. Zaradi navedene napake sta bila napačna znesek finančne discipline, ki se je uporabil, in posledično znesek, ki je bil na voljo za povrnitev v Franciji. Napaka ne vpliva za zneske, določene za druge države članice.
            
         
               (3)
            
            
               Za uskladitev s pravno podlago za povrnitev in za zagotovitev zaščite finančnih interesov Unije bi bilo treba popraviti znesek, ki je bil na voljo za povrnitev v Franciji.
            
         
               (4)
            
            
               Posledično skupni znesek finančne discipline, ki so ga uporabile države članice v proračunskem letu 2016, kot je navedeno v uvodni izjavi 5 Izvedbene uredbe (EU) 2016/2073, znaša 433 milijonov EUR.
            
         
               (5)
            
            
               Izvedbeno uredbo (EU) 2016/2073 bi bilo zato treba ustrezno popraviti.
            
         
               (6)
            
            
               Ker popravek, izveden s to uredbo, vpliva na uporabo Izvedbene uredbe (EU) 2016/2073, ki se uporablja od 1. decembra 2016, bi se morala tudi ta uredba uporabljati od 1. decembra 2016 –
            
         SPREJELA NASLEDNJO UREDBO:
   Člen 1
   V Prilogi k Izvedbeni uredbi (EU) 2016/2073 se vnos za Francijo nadomesti z naslednjim:
   
      
                  „Francija
               
               
                  88 824 479 “
               
            
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. decembra 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2016
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor
         
         
            Generalni direktorat za kmetijstvo in razvoj podeželja
         
      
   
   
      (1)  UL L 347, 20.12.2013, str. 549.
   
      (2)  Izvedbena uredba Komisije (EU) 2016/2073 z dne 23. novembra 2016 o povrnitvi odobritev, prenesenih iz proračunskega leta 2016, v skladu s členom 26(5) Uredbe (EU) št. 1306/2013 Evropskega parlamenta in Sveta (UL L 320, 26.11.2016, str. 25).